钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

丁甲丁乙二线切于小轮指庚丁甲辛丁乙乃人目所见金星视行距太阳平行度之角也如前所测定上下成两直角三角形甲丁庚形有甲丁庚角四十七度二十分〈前测〉依法置庚丁边全数十万，求丁角之正弦，得七三五三一，乃

甲庚边之数，即小轮半径之数也。又丁乙辛直角形，
有乙丁辛角，四十四度四十八分，置辛乙边为七三
五三一。〈甲庚乙辛相等〉求丁辛边，以法推算。

查四十四度四十八分，正弦，加五位为实，以辛乙七三五三一之数为法而一。

“得九五八二七。”夫庚丁全数十万，甲庚七三五三一，
辛丁九五八二七，皆同类之数也。庚丁丁辛相减，得
数半之，为二○八六，乃己丁线之数，即两心之差也。

或庚丁丁辛两数并之，得庚辛全线折半为己庚。以庚丁减之，得己丁。两心之差如上。

若置己庚本天半径，为十万全数。〈与他星同理〉用通法求
同类己、丁为一二二九。求甲庚或辛乙为七五○九
八，丁辛为九七八七一。乃所求各线之数也。

求金星均圈第六

凡金星小轮心在最高及其冲距太阳之限，或见大
见小，而算不同心圈之差，先置两心差，从最高各度
算距限。

距限乃不同心圈及小轮两均数，或相并，或相减。